**Michal Čajkovský** (s. 6. toukokuuta 1992 Bratislava, Tšekkoslovakia) on slovakialainen jääkiekkopuolustaja.

Ura
---

### Seuraura

Čajkovský (oikealla) HC Sparta Prahan paidassa Mestarien liigan ottelussa sveitsiläistä Genève-Servette HC:tä vastaan. Kiekkoa Čajkovskýlta tavoittelemassa Matthew Lombardi (vasemmalla) ja Matt D’Agostini.
Čajkovský on HC Slovan Bratislavan kasvatti. Hän oli kaudella 2008–2009 seuran B-nuorten tehokkain puolustaja tehoilla 17+13=30. Kaudella 2009–2010 Čajkovský debytoi Extraligassa, jossa hän pelasi Slovanin ja HK Orange 20:n joukkueissa yhteensä 26 runkosarja- ja kolme playoff-ottelua tehden yhden maalin. OHL-joukkue Kingston Frontenacs varasi Čajkovskýn 56. pelaajana CHL:n varaustilaisuudessa 2011. Hän siirtyi joukkueeseen kaudeksi 2010–2011 ja teki runkosarjassa 15 tehopistettä. Kesäkuussa 2011 Frontenacs kauppasi Čajkovskýn Ottawa 67’siin vaihdossa kesän 2013 kolmannen kierroksen varausvuoroon. Kaudella 2011–2012 hän jakoi pudotuspeleissä joukkueen sisäisen tehotilaston voiton Brett Gustavsenin kanssa lukemalla +3. Maaliskuussa 2013 Čajkovský siirtyi amatööritry-out -sopimuksella AHL-joukkue Hershey Bearsiin, mutta hän ei kuitenkaan saanut loppukeväänä tililleen otteluakaan.

Syksyllä 2013 NHL-varaamaton Čajkovský osallistui Washington Capitalsin harjoitusleirille. Lokakuussa hän teki Hershey Bearsin kanssa vuoden mittaisen AHL-sopimuksen. Čajkovský pelasi kauden 2013–2014 kuitenkin kokonaan ECHL-joukkue Elmira Jackalsin vahvuudessa. Hän oli joukkueen tehokkain puolustaja tehoilla 14+22=36, joilla Čajkovský jakoi liigan puolustajien pistepörssin yhdeksännen sijan kolmen muun pelaajan kanssa. Hänet valittiin kauden päätteeksi ECHL:n tulokkaiden tähdistökentälliseen. Elokuussa 2014 Čajkovský teki Bearsin kanssa vuoden mittaisen jatkosopimuksen.

Čajkovský osallistui Capitalsin NHL-harjoitusleirille myös syksyllä 2014. Hän pelasi kaudella 2014–2015 Hershey Bearsin AHL-joukkueessa 13 runkosarjaottelua tehden kaksi syöttöpistettä. Čajkovský pelasi suurimman osan kaudestaan kuitenkin ECHL-joukkue South Carolina Stingraysin vahvuudessa. Hän jakoi seitsemällä osumallaan koko liigan pudotuspelien puolustajien maalipörssin voiton Ontario Reignin Matt Registerin kanssa. Čajkovský eteni Stingraysin kanssa aina Kelly Cup -finaaleihin saakka, mutta mestaruuden vei lopulta kuitenkin Allen Americans otteluvoitoin 4–3.

Kaudeksi 2015–2016 Čajkovský siirtyi vuoden mittaisella sopimuksella Tšekin Extraligan HC Sparta Prahaan. Hän oli joukkueen tehokkain puolustaja tehoilla 11+17=28, joilla Čajkovský voitti koko liigan puolustajien maalipörssin ja jakoi puolustajien pistepörssin kolmannen sijan BK Mladá Boleslavin Marek Trončinskýn kanssa. Hän voitti kauden päätteeksi hopeaa. Kaudella 2016–2017 Čajkovský teki 22 runkosarjaottelussa seitsemän maalia, joilla hän oli kauden päättyessäkin Spartan eniten maaleja tehnyt puolustaja, vaikka Čajkovský siirtyi marraskuussa 2016 kevääseen 2018 asti ulottuvalla sopimuksella KHL-joukkue Avtomobilist Jekaterinburgiin. Hän edusti joukkuetta kauden aikana myös Spengler Cupissa.

Syyskuussa 2018 Čajkovský liittyi ammattilaistry-out -sopimuksella Carolina Hurricanesin harjoitusleirille. Hän sai sen päätteeksi seuraan vuoden mittaisen, kaksisuuntaisen ja 650 000 dollarin arvoisen NHL-sopimuksen.

### Maajoukkueura

Čajkovský edusti Slovakiaa Pyeongchangin olympiakisoissa 2018, jolloin hän voitti turnauksen jäähypörssin 31 minuuttillaan. Čajkovský pelasi myös MM-kilpailuissa vuosina 2017 ja 2018. Hänet valittiin Italiaa vastaan pelatun turnauksen avausottelun päätteeksi joukkueensa ottelun parhaaksi pelaajaksi. Yhteensä Čajkovský on pelannut 43 A-maaottelua tehopistein 4+9=13.

Čajkovský pelasi myös alle 20-vuotiaiden MM-kilpailuissa vuonna 2012 ja alle 18-vuotiaiden MM-kilpailuissa vuonna 2010. Hän pelasi myös alle 18-vuotiaiden Ivan Hlinkan muistoturnauksessa vuonna 2009.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2009–2010 | HK Orange 20 | SloEL | 11 | 1 | 0 | 1 | 6 | – | – | – | – | – | U18 | 6 | 0 | 0 | 0 | 6 |
|  | HC Slovan Bratislava | SloEL | 15 | 0 | 0 | 0 | 4 | 3 | 0 | 0 | 0 | 0 |
| 2010–2011 | Kingston Frontenacs | OHL | 67 | 4 | 11 | 15 | 82 | 5 | 0 | 1 | 1 | 16 |
| 2011–2012 | Ottawa 67’s | OHL | 59 | 3 | 18 | 21 | 120 | 18 | 0 | 5 | 5 | 14 | JMM | 6 | 0 | 0 | 0 | 12 |
| 2012–2013 | Ottawa 67’s | OHL | 66 | 10 | 24 | 34 | 89 | – | – | – | – | – |
| 2013–2014 | Reading Royals | ECHL | 66 | 14 | 22 | 36 | 28 | 4 | 0 | 0 | 0 | 0 |
| 2014–2015 | Hershey Bears | AHL | 13 | 0 | 2 | 2 | 31 | – | – | – | – | – |
|  | South Carolina Stingrays | ECHL | 25 | 3 | 9 | 12 | 30 | 27 | 7 | 11 | 18 | 18 |
| 2015–2016 | HC Sparta Praha | ČEL | 49 | 11 | 17 | 28 | 92 | 12 | 1 | 4 | 5 | 12 |
| 2016–2017 | HC Sparta Praha | ČEL | 19 | 7 | 5 | 12 | 22 | – | – | – | – | – | MM | 7 | 0 | 1 | 1 | 0 |
|  | Avtomobilist Jekaterinburg | KHL | 20 | 5 | 10 | 15 | 6 | – | – | – | – | – |
| 2017–2018 | Avtomobilist Jekaterinburg | KHL | 43 | 7 | 12 | 19 | 38 | 4 | 0 | 2 | 2 | 0 | OK | 4 | 0 | 1 | 1 | 31 |
|  |  |  |  |  |  |  |  |  |  |  |  |  | MM | 7 | 1 | 1 | 2 | 6 |
| 2018–2019 | Charlotte Checkers | AHL | 23 | 1 | 3 | 4 | 18 | – | – | – | – | – |
|  | Dinamo Moskova | KHL | 12 | 0 | 2 | 2 | 32 | 11 | 2 | 2 | 4 | 8 |
| 2019–2020 | Dinamo Moskova | KHL | 58 | 9 | 22 | 31 | 72 | 6 | 2 | 2 | 4 | 2 |
| 2020–2021 | Dinamo Moskova | KHL | 58 | 12 | 14 | 26 | 36 | 10 | 1 | 5 | 6 | 10 |
| 2021–2022 | Dinamo Moskova | KHL | 2 | 0 | 0 | 0 | 4 | – | – | – | – | – | OK | 7 | 0 | 1 | 1 | 0 |
|  | HK Sibir Novosibirsk | KHL | 40 | 3 | 9 | 12 | 32 | 5 | 1 | 3 | 4 | 2 |
| 2022–2023 | HK Sibir Novosibirsk | KHL | 59 | 7 | 10 | 17 | 30 | 5 | 1 | 0 | 1 | 2 |
| 7 kautta | yhteensä | KHL | 292 | 43 | 79 | 122 | 250 | 41 | 7 | 14 | 21 | 24 |
| 2 kautta | yhteensä | ČEL | 68 | 18 | 22 | 40 | 114 | 12 | 1 | 4 | 5 | 12 |
| 1 kausi | yhteensä | SloEL | 26 | 1 | 0 | 1 | 10 | 3 | 0 | 0 | 0 | 0 |
| 2 kautta | yhteensä | AHL | 36 | 1 | 5 | 6 | 49 | – | – | – | – | – |

Lähteet
-------

* Michal Čajkovský The Internet Hockey Databasessa (englanniksi)
* Michal Čajkovský Eurohockey-sivustolla (englanniksi)
* Michal Čajkovský *Elite Prospects*. Everysport Media Group AB.  (englanniksi)

### Viitteet

1. 1 2  Fronts Trade Michal "Big Mike" Cajkovsky *kingstonfrontenacs.com*.  3.6.2011. Kingston Frontenacs. Viitattu 13.6.2017. (englanniksi)
2. 1 2 3 4 5 6  Michal Čajkovský *Elite Prospects*. Everysport Media Group AB.  (englanniksi)
3. ↑  67’s recent grad Michal Cajkovsky Signs With AHL’s Hershey Bears *ontariohockeyleague.com*.  26.3.2013. HERSHEY, Pa.:  Ontario Hockey League. Viitattu 13.6.2017. (englanniksi)
4. ↑  Capitals Announce Training Camp Schedule and Roster  10.9.2013. ARLINGTON, Va.:  Washington Capitals. Viitattu 13.6.2017. (englanniksi)
5. ↑  Michal Čajkovský The Internet Hockey Databasessa (englanniksi)
6. ↑  BEARS SIGN THREE TO AHL DEALS  15.8.2014. HERSHEY, Pa.:  Hershey Bears Hockey. Viitattu 13.6.2017. (englanniksi)
7. ↑  Prewitt, Alex: ‘Big Mike’ Cajkovsky an imposing presence at Capitals rookie camp *washingtonpost.com*.  14.9.2014. WP Company LLC. Viitattu 13.6.2017. (englanniksi)
8. ↑  Přichází slovenští hráči Kudrna a Čajkovský *hcsparta.cz*.  19.6.2015. HC Sparta Praha a.s. & eSports.cz, s.r.o. Viitattu 13.6.2017. (tšekiksi)
9. ↑  Odchod Čajkovského a prodloužení pěti smluv *hcsparta.cz*.  26.11.2016. HC Sparta Praha a.s. & eSports.cz, s.r.o. Viitattu 13.6.2017. (tšekiksi)
10. ↑  Chip Alexander Twitterissä (englanniksi)
11. ↑  Brown, Michael: Canes Sign Michal Cajkovsky to One-Year Deal  27.9.2018. RALEIGH, NC:  Carolina Hurricanes. Viitattu 27.9.2018. (englanniksi)
12. ↑  BEST PLAYER OF THE GAME SELECTED BY THE TEAM (pdf)  21.5.2017. IIHF.  Arkistoitu 17.10.2017. Viitattu 13.6.2017. (englanniksi)